Vítame mesiac máj
"Hurááá, budeme mať majáles!", s veľkým nadšením sme zvolali, keď sme sa dozvedeli, že v zariadení plánujeme majáles.
Svedomito a so zanietením sme pripravovali pestrofarebné stuhy na strom, upravovali sme vonkajšie priestory na diskotéku, chlapci vyberali vhodný strom na zdobenie, s vypätím všetkých síl sme májový strom aj postavili a tešili sme sa na sľubované prekvapenie.
...a prekvapenie to bolo skutočne excelentné! Hneď po výdatných raňajkách sme si vychutnali ochuteného nealkoholického Radlera, každý sme mali balíček slaných alebo paprikových chipsov a neskôr sme si pochutnali na vynikajúcich zabíjačkových jaterniciach s chutnou čerstvou čalamádou.
Zavŕšením krásneho májového dňa bola veselá diskotéka, na ktorej sme sa schuti vytancovali a vyspievali.